‘আমি বাড়িতে নেই’, বক্সার মেরি কমের বাড়িতে দুঃসাহসিক চুরি

ওয়েব ডেস্ক: অলিম্পিক জয়ী এবং ৬ বারের বক্সিং চ্যাম্পিয়ন মেরি কমের (Mary Kom) বাড়িতে দুঃসাহসিক চুরির ঘটনা! বাড়িতে না থাকার সুযোগে মূল্যবান জিনিসপত্র লুটে নিয়ে গেল চোরের দল। গত ২৪ সেপ্টেম্বর রাতে ঘটনাটি ঘটেছে মেরি কমের ফরিদাবাদের সুরাজকুন্ড সেক্টর ৪৬ (Faridabad Surajkund Sector 46) এর বাড়িতে। কমের বাড়ির পিছনে একটি মই নজরে আসতেই কমের ম্যানেজারকে খবর দেন এক প্রতিবেশী। তারপরই তাঁর ম্যানেজার পুলিশকে এই খবর দেন। তারপরই ঘটনার তদন্তে নামে পুলিশ।

ঘটনার সময়ে ফরিদাবাদের বাড়িতে ছিলেন না মেরি কম। মেঘালয়ের সোহরায় একটি ম্যারাথন ইভেন্টে যোগ দিতে গিয়েছিলেন তিনি। তাঁর অনুপস্থিতির সুযোগেই বাড়ির তালা ভেঙে মূল্যবান সামগ্রী চুরি করে নিয়ে যায় চোরের দল। ঘটনার তদন্তে গতকাল শনিবার সেক্টর পুলিশের একটি দল কমের বাড়িতে গিয়ে পৌঁছয়। তবে বাড়িতে তালা ঝুলতে দেখে প্রথমে তাঁরা এউ ভিতরে ঢুকতে পারেননি। পরবর্তীতে ম্যানেজার চাবি নিয়ে এলে পুলিশ ঘরের ঢোকে। যদিও তাঁর বাড়ি থেকে খোয়া যাওয়া জিনিসপত্রের সঠিক তথ্য এখনও জানা যায়নি। তবে পুলিশ জানিয়েছে, সোনার গয়না, জলের কোল, ব্যাটারি সহ বহু মূল্যবান জিনিসের হদিশ মিলছে না।

আরও পড়ুন: ভারতের সম্ভাব্য একাদশে বুমরাহ-দুবে, অনিশ্চিত হার্দিক!

পুলিশের অনুমান, একটি ফাঁকা জমি দিয়ে চোরের দল তাঁর ফরিদাবাদের বাড়িতে ঢুকেছিল। সেখানে কাচের জানালা ভেঙে ভিতরে ঢোকে তারা। সিসিটিভির ফুটেজ দেখে চোরদের শনাক্ত করার চেষ্টা চলছে।

ঘটনায় এক জাতীয় সংবাদ মাধ্যমে মেরি কম জানিয়েছেন, “আমি বাড়িতে নেই। বাড়ি পৌঁছানোর পর সবটা জানতে পারব। সিসিটিভি ফুটেজে দেখা গিয়েছে চোরেরা টিভি ও অন্যান্য জিনিসপত্র নিয়ে যাচ্ছে। আমার প্রতিবেশীরা জানিয়েছেন গত ২৪ সেপ্টেম্বর রাতে চুরির ঘটনা ঘটে। ফরিদাবাদের বাড়িতে চুরি হয়েছে। পুলিশকে জানিয়েছি।”

দেখুন অন্য খবর